b"\n_START_ARTICLE_\nBaronia d'Arbeca\n_START_PARAGRAPH_\nLa baronia d'Arbeca fou una jurisdicci\xc3\xb3 senyorial centrada en el castell d'Arbeca, que el 1106 ja pertanyia als Tarroja. Restava integrada per Arbeca, les Borgetes de Salena i els Castellots, a la comarca de les Garrigues._NEWLINE_L'any 1217, Agn\xc3\xa8s de Torroja enlla\xc3\xa7a amb el vescomte Ramon Folc IV de Cardona i aportava en dot 2.000 morabatins d'or alfonsins i el senyoriu d'Arbeca i de Solsona. En ordenar Agn\xc3\xa8s el seu testament l'any 1247, l'heretat universal fou per al seu fill Ramon de Cardona, passant d'aquesta forma la baronia a engrossir el patrimoni de casal vescomtal de Cardona._NEWLINE_En el segle seg\xc3\xbcent (s.XIV), la baronia fou heretada per una branca col\xc2\xb7lateral de la fam\xc3\xadlia vescomtal, passant despr\xc3\xa9s a mans dels casals d'Erill i despr\xc3\xa9s dels Cornell, senyors d'Alfajar\xc3\xadn. El 1375, Llu\xc3\xads Cornell va vendre la vila i castell d'Arbeca a Jaume Roger de Pallars pel preu de 20.000 florins d'or. Posteriorment, el 1388, el mateix comte de Pallars venia la baronia al comte Hug II Folc de Cardona pel preu de 50.000 florins d'or._NEWLINE_A la fi del s. XVII, la baronia d'Arbeca pass\xc3\xa0, juntament amb el ducat de Cardona, a la casa ducal castellana de Medinaceli."